stanford-oval/wikipedia huggingface dataset:
พระเจ้าชเวน่านจ่อชีน

สำหรับความหมายอื่น ดูที่ นรปติ (แก้ความกำกวม)
| พระเจ้าชเวน่านจ่อชีน   พระเจ้านรปติที่ 2 แห่งอังวะ   ရွှေနန်းကြော့ရှင် နရပတိ> กษัตริย์แห่งอังวะ |
| --- | --- |
ครองราชย์: 7 เมษายน 1501 – 14 มีนาคม 1527
ราชาภิเษก: 14 เมษายน หรือ 10 พฤษภาคม 1501
ก่อนหน้า: พระเจ้ามังฆ้องที่ 2
ถัดไป: พระเจ้าโตฮาน-บว่า

ประสูติ: 22 กันยายน ค.ศ. 1476 อังวะ
สวรรคต: 14 มีนาคม ค.ศ. 1527 (50 พรรษา) อังวะ
คู่อภิเษก: Salin Minthami   Salin Minthami Lat   Min Taya Hnamadaw   พระนางธัมมเทวี   Taungdwin Mibaya
พระราชบุตร: Mingyi Nyo   Mingyi Htwe   Baydaw Hnama   พระนางจันทาเทวี
ราชวงศ์: โม่ญี่น
พระราชบิดา: พระเจ้ามังฆ้องที่ 2
พระราชมารดา: พระนางอตุลสิริธัมมเทวี
ศาสนา: พุทธเถรวาท
พระเจ้าชเวน่านจ่อชีน นรปติ (พม่า: ရွှေနန်းကြော့ရှင် နရပတိ, ออกเสียง: [ʃwè náɰ̃ t͡ɕɔ̰ ʃɪ̀ɰ̃ nəɹa̰pətḭ]; กันยายน 1476 – 14 มีนาคม 1527) หรือ พระเจ้านรปติที่ 2 แห่งอังวะ (อังกฤษ: Narapati II of Ava) กษัตริย์ลำดับที่ 13 แห่งอังวะจาก ค.ศ. 1501 ถึง 1527
| ด ค ก พระมหากษัตริย์พม่า |
| --- | --- |
ราชวงศ์พุกาม ค.ศ. 849–1297:  ปยีน-บย่า  ตานแนะ  ซะเล  เต้นโค  ญองอู้ ซอยะฮ่าน  กู้นซอจ้องพยู  จีนโซ่  โซะกะเต้  อโนรธามังช่อ  ซอลู  จานซิต้า  ซีตูที่ 1  นะระตู  นรสิงขะ  ซีตูที่ 2  ไชยสิงขะ  นรสิงหอุซะนา1  จะซวา  อุซะนา  นรสีหบดี  กะยอฉะวา2 
อาณาจักรมยีนไซง์และอาณาจักรปี้นยะ ค.ศ. 1297–1364:  อะทินคะยา1, ราซะทินจาน1 และ สีหตู1  สีหตู  อูซะนาที่ 1  สีตู1  กะยอฉะวาที่ 1  กะยอฉะวาที่ 2  นรตู่  อูซะนาที่ 2 
อาณาจักรซะไกง์ ค.ศ. 1315–1364:  ซอยู่น  ตราพระยาที่ 1  อโนรธาที่ 1  จะซวา  อโนรธาที่ 2  ตราพระยาที่ 2  มินบเยาะสีหบดี 
อาณาจักรอังวะ ค.ศ. 1364–1555:  ตะโดมินพญา  ฝรั่งมังศรีชวา  ตราพระยา  ฝรั่งมังฆ้อง  ฝรั่งมังศรี  มี่นละแง  กะเล่เจ้ตองโญ  โม่ญี่นตะโด้  มังรายกะยอฉะวาที่ 1  นรปติที่ 1  สีหสุระ  มังฆ้องที่ 2 และ สีหสุระที่ 2  นรปติที่ 2  ซะโลน3 และ โตฮาน-บว่า3  คอนเมง3  นรปติที่ 33  นรปติที่ 43 
อาณาจักรหงสาวดี ค.ศ. 1287–1539, ค.ศ. 1550–1552:  ฟ้ารั่ว  รามประเดิด  แสนเมือง  รามมะไตย  ชีปอน  อายกำกอง  อายลาว  พระยาอู่  มหาเทวี1  ราชาธิราช  ธรรมราชา  รามที่ 1  พะโร  พญาเกียรติ์  มะมุดตาว  เชงสอบู  ธรรมเจดีย์  รามที่ 2  สการะวุตพี  สมิงสอตุต4  สมิงทอ4 
อาณาจักรมเยาะอู้ ค.ศ. 1429–1785:  นรเมขลา  คะยี  Ba Saw Phyu  Dawlya  Ba Saw Nyo  Ran Aung  Salingathu  ยาซา  จาซาปะติ  ซอโอ  ตะซาตะ  มังฆ้อง  มี่นบีน  Dikkha  ซอละ  Sekkya  พะล่อง  ยาซาจี้  คะม่อง  สิริสุธรรมมา  สเน่ห์  นรปติ  ตะโด  จันทสุธรรมมา  สิริสุริยา  วรธรรมราชา  มุนีสุธรรมราชา  จันทสุริยาที่ 1  นรธา  Mayuppiya  Kalamandat  นรธิบดีที่ 1  จันทวิมาลาที่ 1  จันทสุริยาที่ 2  Sanda Wizaya  จันทสุริยาที่ 3  นรธิบดี  Narapawara  Sanda Wizala  Madarit  นรอภัย  Thirithu  จันทปรมะ  อภัย  Sanda Thumana  จันทวิมาลาที่ 2  Sanda Thaditha  มหาธัมมตะ 
อาณาจักรแปร ค.ศ. 1482–1542:  ตะโดเมงสอ  บาเยงทเว  นรปติ5  มังฆ้อง5 
ราชวงศ์ตองอู ค.ศ. 1510–1752:  เมงจีโย  ตะเบ็งชะเวตี้  บุเรงนอง  นันทบุเรง  ญองย่าน  อะเนาะเพะลูน  มีนเยเดะบะ  ตาลูน  ปีนดะเล  ปเย  นะราวะระ  มังกะยอดิน  สเน่ห์มิน  ตะนินกันเหว่  มหาธรรมราชาธิบดี 
อาณาจักรหงสาวดีใหม่ ค.ศ. 1740–1757:  สมิงทอพุทธกิตติ  พญาทะละ 
ราชวงศ์โก้นบอง ค.ศ. 1752–1885:  อลองพญา  มังลอก  มังระ  จิงกูจา  หม่องหม่อง  ปดุง  จักกายแมง  แสรกแมง  พุกามแมง  มินดง  สีป่อ 
 1อุปราชหรือผู้สำเร็จราชการแทน  2มองโกลครอบครอง (ค.ศ. 1297)  3สหพันธรัฐชาน (ค.ศ. 1527–55)  4การฟื้นฟูระยะสั้น (ค.ศ. 1550–52)  5สหพันธรัฐฉานครอบครอง (ค.ศ. 1532–42)
บุคคลที่เกิดในปี พ.ศ. 2470

ด้านล่างนี้เป็นบุคคลที่เกิดในปี พ.ศ. 2470
กุมภาพันธ์

20 กุมภาพันธ์ - ซิดนีย์ พอยเทียร์ นักแสดงชาวอเมริกัน-บาฮามาส (ถึงแก่กรรม 6 มกราคม พ.ศ. 2565)
21 กุมภาพันธ์ - ฮิวเบิร์ท เดอ จีวองชี แฟชันดีไซเนอร์ชาวฝรั่งเศส
มีนาคม

6 มีนาคม - กาเบรียล การ์เซีย มาร์เกซ กวีชาวโคลอมเบีย (ถึงแก่กรรม 17 เมษายน พ.ศ. 2557)
7 มีนาคม - ฌูแซ็ป มาริอา อัสปินัส นักเขียน นักข่าว ผู้จัดพิมพ์ ชาวคาตาลัน (ถึงแก่กรรม 5 กุมภาพันธ์ พ.ศ. 2566)
เมษายน

5 เมษายน - ธานินทร์ กรัยวิเชียร อดีตนายกรัฐมนตรีคนที่ 14 ของไทย ( ถึงแก่อสัญกรรม 23 กุมภาพันธ์ พ.ศ. 2568)
10 เมษายน - มาร์แชลล์ วอร์เรน ไนเรนเบิร์ก นักชีวเคมีและนักพันธุศาสตร์ชาวอเมริกัน (ถึงแก่กรรม 15 มกราคม พ.ศ. 2553)
16 เมษายน - สมเด็จพระสันตะปาปาเบเนดิกต์ที่ 16 (สิ้นพระชนม์	31 ธันวาคม พ.ศ. 2565)
พฤษภาคม

3 พฤษภาคม - ขุนทอง ภูผิวเดือน นักการเมืองชาวไทย (ถึงแก่กรรม 7 สิงหาคม พ.ศ. 2538)
28 พฤษภาคม - หม่อมราชวงศ์ถนัดศรี สวัสดิวัตน์ ศิลปินแห่งชาติ นักร้อง นักเขียน นักจัดรายการโทรทัศน์ (ถึงแก่กรรม 27 สิงหาคม พ.ศ. 2562)
29 พฤษภาคม - สมเด็จพระราชินีฮาลาเอวาลู มาตาอาโฮ อาโฮเมเอ อดีตสมเด็จพระราชินีตองงา พระราชมารดาในสมเด็จพระราชาธิบดีตูโปอูที่ 6 แห่งตองงา รัชกาลที่6 รัชกาลปัจจุบัน และสมเด็จพระราชาธิบดีจอร์จ ตูโปอูที่ 5 แห่งตองงา รัชกาลที่5 (สวรรคต 19 กุมภาพันธ์ พ.ศ. 2560)
มิถุนายน

26 มิถุนายน - สมเด็จพระอริยวงศาคตญาณ สมเด็จพระสังฆราช (อัมพร อมฺพโร) พระสังฆราชองค์ที่ 20 แห่งกรุงรัตนโกสินทร์
กรกฎาคม

22 กรกฎาคม - สำราญ เกิดผล ศิลปินแห่งชาติ สาขาศิลปะการแสดง (เสียชีวิต 1 ตุลาคม พ.ศ. 2560)
สิงหาคม

11 สิงหาคม - ประสงค์ สุ่นศิริ นักเขียนและอดีตนักการเมืองชาวไทย
18 สิงหาคม - โรซาลีนน์ คาร์เตอร์ อดีตสุภาพสตรีหมายเลขหนึ่งแห่งสหรัฐอเมริกา ภรรยาของอดีตประธานาธิบดีจิมมี คาร์เตอร์ (เสียชีวิต 19 พฤศจิกายน พ.ศ. 2566)
ตุลาคม

11 ตุลาคม - อาจินต์ ปัญจพรรค์ ศิลปินแห่งชาติ สาขาวรรณศิลป์ นักเขียน (ถึงแก่กรรม 17 พฤศจิกายน พ.ศ. 2561)
14 ตุลาคม - โรเจอร์ มัวร์ นักแสดงชาวอังกฤษ (เสียชีวิต	23 พฤษภาคม พ.ศ. 2560)
16 ตุลาคม - กึนเทอร์ กรัสส์ นักเขียนนวนิยายชาวเยอรมัน (ถึงแก่กรรม 13 เมษายน พ.ศ. 2558)
พฤศจิกายน

28 พฤศจิกายน - สมเด็จพระราชาธิบดีสุลต่านตวนกู อับดุล ฮาลิม มูอัซซัม ชาห์ แห่งมาเลเซีย (สวรรคต 11 กันยายน พ.ศ. 2560)
ธันวาคม

5 ธันวาคม - พระบาทสมเด็จพระปรมินทรมหาภูมิพลอดุลยเดช พระมหากษัตริย์ลำดับที่เก้าแห่งราชวงศ์จักรี (สวรรคต 13 ตุลาคม พ.ศ. 2559)
25 ธันวาคม - ราม นารายัณ นักดนตรีชาวอินเดีย
ดูเพิ่ม

บุคคลที่เกิดในปี พ.ศ. 2472
บุคคลที่เกิดในปี พ.ศ. 2471
บุคคลที่เกิดในปี พ.ศ. 2469
บุคคลที่เกิดในปี พ.ศ. 2468
บุคคลที่เกิดในปี พ.ศ. 2467
บุคคลที่เกิดในปี พ.ศ. 2466
บุคคลที่เกิดในปี พ.ศ. 2465
สุริโยไท

| สุริโยไท |
| --- | --- |

กำกับ: หม่อมเจ้าชาตรีเฉลิม ยุคล
บทภาพยนตร์: หม่อมเจ้าชาตรีเฉลิม ยุคล สุเนตร ชุตินธรานนท์
อำนวยการสร้าง: หม่อมกมลา ยุคล ณ อยุธยา
นักแสดงนำ: หม่อมหลวงปิยาภัสร์ ภิรมย์ภักดี ศรัณยู วงศ์กระจ่าง ฉัตรชัย เปล่งพานิช พงษ์พัฒน์ วชิรบรรจง จอนนี่ แอนโฟเน่ ใหม่ เจริญปุระ สรพงษ์ ชาตรี อำพล ลำพูน
กำกับภาพ: ไอกอร์ ลูเธอร์ สตานิสลาฟ ดอร์ซิก อานุภาพ บัวจันทร์
ตัดต่อ: หม่อมเจ้าชาตรีเฉลิม ยุคล หม่อมราชวงศ์ปัทมนัดดา ยุคล โคลลิน กรีน
ดนตรีประกอบ: ริชาร์ด ฮาร์วีย์
บริษัทผู้สร้าง: พร้อมมิตร โปรดักชั่น กันตนา 
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 17 สิงหาคม พ.ศ. 2544
ความยาว: 185 นาที (ปกติ)  300 นาที (ฉบับสมบูรณ์)
ภาษา: ภาษาไทย ภาษาพม่า
ทุนสร้าง: 11 ล้านดอลลาร์สหรัฐ
ทำเงิน: 324.5 ล้านบาท (กรุงเทพมหานคร ปริมณฑล และจังหวัดเชียงใหม่) 550 ล้านบาท (ทั่วประเทศ)
ต่อจากนี้: ตำนานสมเด็จพระนเรศวรมหาราช
ข้อมูลจาก IMDb
ข้อมูลจากสยามโซน
สุริโยไท เป็นภาพยนตร์ไทยปี 2544 กำกับโดยหม่อมเจ้าชาตรีเฉลิม ยุคล เล่าเรื่องพระชนมชีพของพระสุริโยทัย ซึ่งทรงได้รับการยกย่องให้เป็น "สตรีผู้ยิ่งใหญ่" พงศาวดารไทยบันทึกว่า พระนางทรงรบกับตะโดธรรมราชาที่ 1 จนสิ้นพระชนม์บนคอช้างเพื่อปกป้องสมเด็จพระมหาจักรพรรดิผู้เป็นพระสวามี และอาณาจักรอยุธยา ภาพยนตร์นี้ทำรายได้สูงสุดในประเทศไทย จนกระทั่ง พี่มาก..พระโขนง ทำลายสถิติ
เนื้อเรื่อง

เมื่อสมเด็จพระรามาธิบดีที่ 2 สวรรคตในปี พ.ศ. 2072 พระอาทิตยาจึงได้ขึ้นครองราชย์ ทรงพระนาม สมเด็จพระบรมราชาหน่อพุทธางกูร ทุกพระองค์เสด็จย้ายจากพิษณุโลกไปประทับ ณ กรุงศรีอยุธยาเมืองหลวง พระเฑียรราชา และพระสุริโยไท มีโอรสธิดาทั้งสิ้น 5 พระองค์ คือ พระราเมศวร, พระมหินทร, พระสวัสดิราช (พระวิสุทธิกษัตรีย์), พระบรมดิลก และ พระเทพกษัตรี ประทับอยู่ ณ วังชัย ดำรงอิสริยยศเป็นพระเยาวราช
เมื่อสมเด็จพระบรมราชาหน่อพุทธางกูรสวรรคตด้วยโรคไข้ทรพิษ พระไชยราชา ผู้ซึ่งดำรงพระยศเป็นพระอุปราช ควรจะได้สืบสันตติวงศ์เป็นพระมหากษัตริย์ แต่สมเด็จพระบรมราชาหน่อพุทธางกูรทรงขอให้ สมเด็จพระรัษฎาธิราชกุมาร พระโอรสวัย 5 พรรษา อันเกิดแต่พระอัครชายาวัย 17 พรรษาเป็นผู้ขึ้นครองราชย์แทน ระหว่างนั้นบ้านเมืองถูกบริหารโดยขุนนางทุจริต ติดสินบนเถลิงอำนาจ โดยเฉพาะ เจ้าพระยายมราช บิดาของพระอัครชายา
5 เดือนให้หลังสมเด็จพระไชยราชาธิราชจึงเข้ายึดราชบัลลังก์ และให้สำเร็จโทษพระรัษฏาธิราช ตามราชประเพณีโบราณ รวมถึงสั่งประหารขุนนางทุจริตทุกคน และทรงขึ้นครองราชย์แผ่บุญญาธิการเป็นที่ประจักษ์โดยทั่วไป ทรงออกรบปราบหัวเมืองอยู่เนือง ๆ และได้แต่งตั้งพระเฑียรราชาขึ้นเป็นพระมหาอุปราชา ว่าราชการแทนพระองค์อยู่ที่กรุงอโยธยา ส่วนพระมเหสีของพระไชยราชา คือ ท้าวศรีสุดาจันทร์ ได้ลักลอบมีความสัมพันธ์กับ ขุนชินราช ผู้ดูแลหอพระ เชื้อราชวงศ์อู่ทองด้วยกัน และได้สมคบคิดกัน ลอบวางยาพิษปลงพระชนม์พระไชยราชา พระยอดฟ้า พระโอรสของพระไชยราชา ที่ประสูติจากท้าวศรีจุฬาลักษณ์ (จิตรวดี) ได้ขึ้นครองราชย์แทน ในขณะที่มีพระชนม์เพียง 10 พรรษา แต่ต่อมาไม่นานก็ถูกท้าวศรีสุดาจันทร์ปลงพระชนม์อีกองค์หนึ่ง แล้วสถาปนาขุนชินราชขึ้นเป็นกษัตริย์ ทรงพระนามว่า สมเด็จพระวรวงศาธิราช
นับตั้งแต่สิ้นรัชกาลพระไชยราชา พระเฑียรราชาก็ได้ผนวชเพื่อเลี่ยงภัย ส่วนพระสุริโยไททรงเตรียมฝึกทหาร โดยมีผู้จงรักภักดี คือ ขุนพิเรนทรเทพ, ขุนอินทรเทพ, หมื่นราชเสน่หานอกราชการ และหลวงศรียศลานตากฟ้า  เฝ้าคุ้มกันภัยให้ ได้ร่วมกันปลงพระชนม์ขุนวรวงศา และท้าวศรีสุดาจันทร์ เสียบหัวประจานไว้ที่วัดแร้ง แล้วอัญเชิญพระเฑียรราชา ให้ลาสิกขาบทขึ้นครองราชย์แทน ทรงพระนามว่า สมเด็จพระมหาจักรพรรดิ
ระหว่างนั้นทางพม่าได้รวบรวมแผ่นดินเป็นปึกแผ่น และแผ่ขยายอำนาจรุกรานไทยภายใต้พระมหากษัตริย์ พระเจ้าตะเบ็งชะเวตี้ และได้เดินทัพมายังกรุงศรีอยุธยาใน พ.ศ. 2091 เกิดเป็นสงครามยุทธหัตถี ที่ทุ่งมะขามหย่อง ซึ่งเป็นเหตุให้ พระสุริโยไทสิ้นพระชนม์บนคอช้าง
รายชื่อนักแสดง

บทความหลัก: รายนามนักแสดงจากภาพยนตร์เรื่องสุริโยไท
หม่อมหลวงปิยาภัสร์ ภิรมย์ภักดี รับบท พระสุริโยทัย
ศรัณยู วงศ์กระจ่าง รับบท พระเฑียรราชา หรือ สมเด็จพระมหาจักรพรรดิ
ฉัตรชัย เปล่งพานิช รับบท ขุนพิเรนทรเทพ หรือ สมเด็จพระมหาธรรมราชาธิราช
พงษ์พัฒน์ วชิรบรรจง รับบท พระไชยราชา หรือ สมเด็จพระไชยราชาธิราช
จอนนี่ แอนโฟเน่ รับบท ขุนวรวงศาธิราช
ใหม่ เจริญปุระ รับบท ท้าวศรีสุดาจันทร์ หรือ แม่หยัวศรีสุดาจันทร์
สินจัย เปล่งพานิช รับบท ท้าวศรีจุฬาลักษณ์ (พระมเหสีจิตรวดี)
สรพงษ์ ชาตรี รับบท หมื่นราชเสน่หา (นอกราชการ)
อำพล ลำพูน รับบท ขุนอินทรเทพ หรือ เจ้าพระยาศรีธรรมาโศกราช
ศุภกรณ์ กิจสุวรรณ รับบท หลวงศรียศลานตากฟ้า
วรรณษา ทองวิเศษ รับบท พระอัครชายา ในสมเด็จพระบรมราชาธิราชที่ 4
พิศาล อัครเศรณี รับบท สมเด็จพระรามาธิบดีที่ 2
เพ็ญพักตร์ ศิริกุล รับบท พระนางจิรประภามหาเทวี
ทาริกา ธิดาทิตย์ รับบท พระสนมอินทรเทวี ในสมเด็จพระบรมราชาธิราชที่ 4
รณ ฤทธิชัย รับบท ตะโดธรรมราชาที่ 1
สหรัถ สังคปรีชา รับบท พระเจ้าบุเรงนอง
วรุฒ วรธรรม รับบท สีหตู
ศุภกิจ ตังทัตสวัสดิ์ รับบท พระเจ้าตะเบ็งชะเวตี้
สมบัติ เมทะนี รับบท เมงเยสีหตู
เอกพันธ์ บรรลือฤทธิ์ รับบท มหาอุปราช (จัน บ้านมหาโลก)
สอาด เปี่ยมพงษ์สานต์ รับบท ออกญามหาเสนา
มานพ อัศวเทพ รับบท ออกญาสวรรคโลก
กรุง ศรีวิไล รับบท ออกญาพิชัย
อดิเทพ ชดช้อย รับบท พันเทพรักษา
สุเชาว์ พงษ์วิไล รับบท สมเด็จพระอาทิตยวงศ์ หรือ สมเด็จพระบรมราชาธิราชที่ 4
อรัญญา นามวงศ์ รับบท แม่นมทองสุก
นัยนา จันทร์เรือง รับบท พุดกรอง
ปวันรัตน์ นาคสุริยะ รับบท เกยูร
จิระวดี อิศรางกูร ณ อยุธยา รับบท ปริก
ญาณี ตราโมท รับบท ออกญาราชภักดี
มีศักดิ์ นาครัตน์ รับบท ออกญายมราช
ปัทมวรรณ เค้ามูลคดี รับบท ท้าววรจันทร์
เขมสรณ์ หนูขาว รับบท บัวเผื่อน
ฝนพา สาทิสสะรัต รับบท สร้อย
ไกรลาศ เกรียงไกร รับบท ขุนหาญเรืองฤทธิ์
สามารถ พยัคฆ์อรุณ รับบท ไอ้ไป๋
เขาทราย แกแล็คซี่ รับบท ไอ้เป๋
เมืองชัย กิตติเกษม รับบท ทลวงฟัน
แรม วรธรรม รับบท พระยาจักรี
ยอดชาย เมฆสุวรรณ รับบท พระมหานาค
ปวีณา หงสกุล รับบท แม่ของพระสุริโยทัย
พิศมัย วิไลศักดิ์ รับบท พระมาตามหัยยิกา
สุรชัย จันทิมาธร รับบท เฒ่านก
ธรรมรัตน์ นาคสุริยะ รับบท พระสุนทรสงคราม
ดำรง พุฒตาล รับบท ออกญาโกษาธิบดี
นาถ ภูวนัย รับบท ออกญาศรีสุรินทร์
จรัสพงษ์ สุรัสวดี รับบท ขุนพินิจ
เกียรติศักดิ์ ศักดานุภาพ รับบท พระราเมศวร
อภิญญ์ รัชตะหิรัญ รับบท พระมหินทร์
พิมลรัตน์ พิศลยบุตร รับบท พระสวัสดิราช หรือ พระวิสุทธิกษัตรีย์ และ พระสุริโยไท (วัยสาว)
ชมพูนุท เศวตวงศ์ รับบท พระบรมดิลก
จีระนันท์ กิจประสาน รับบท พระเทพกษัตรีย์
วิทยา โกมลฐิติกานต์ รับบท พระเยาวราช
สรณัฎฐ์ ฉัตรวิบูรณ์ รับบท ขุนพิเรนทรเทพ (วัยหนุ่ม)
รุษยา เกิดฉาย รับบท ท้าวศรีสุดาจันทร์ (วัยสาว)
ไกร ครรชิต รับบท เจ้าเมืองทวารวดี
มารศรี อิศรางกูร ณ อยุธยา รับบท ยาย (บัวเผื่อน)
อรสา อิศรางกูร ณ อยุธยา รับบท หัวหน้าโขลน
ผจญ ดวงขจร รับบท ทนาย
ไพโรจน์ ใจสิงห์ รับบท หมื่นด่างล้าน
ครรชิต ขวัญประชา รับบท หมื่นพร้าว
อ.วิโรจน์ ตั้งวาณิชย์ รับบท หมอซินแส
อ.อำพัน เจริญสุข รับบท จีนฮง
สีเทา เพ็ชรเจริญ รับบท พรานเหม็น
โกร่ง กางเกงแดง รับบท หลวงราชนิกูล
ล้อต๊อก รับบท ชาวบ้าน
ด.ช.ลูคัส อดัม บุญธนากิจ รับบท พระรัษฎาธิราชกุมาร
ด.ช. ปรมัติ ธรรมผล รับบท พระยอดฟ้า
ด.ช.จีรวัฒน์ จันทร์สมบูรณ์ รับบท พระศรีศิลป์
กังวาล รุ่งเรือง รับบท หมื่นทรงเดช
บุญส่ง ดวงดารา รับบท พระบันทูล
นภาพร หงสกุล รับบท สุ่น
พรพิมล รักธรรม รับบท สนมนางใน
สรนันท์ ร. เอกวัฒน์ รับบท พระยานารายณ์
การสร้างและความสำเร็จ

สุริโยไทสร้างขึ้นจากพระราชดำริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวโรกาสที่ทรงเจริญพระชนมพรรษาครบ 69 พรรษา ด้วยพระองค์มีพระราชประสงค์ว่าทรงเป็นห่วงประวัติศาสตร์ไทย เพราะเริ่มห่างหายไปจากความรับรู้และการให้ความสำคัญของชาวไทยร่วมสมัย
ภาพยนตร์ดำเนินเรื่องโดยอิงจากคำบอกเล่าของโดมิงโก ดือ ซีซัส (Domingos De Seixas) ทหารรับจ้างของชาวโปรตุเกสซึ่งเข้ามาอยู่ในราชอาณาจักรอโยธยาช่วง พ.ศ. 2067-2092  เป็นภาพยนตร์ทุนสร้างมหาศาลกว่า 400 ล้านบาท นับว่าเป็นภาพยนตร์ไทยที่มีทุนสร้างมากที่สุดในขณะที่ออกฉาย โดยใช้เวลาสร้างนานกว่า 5 ปี โดยแบ่งเป็นเวลาในการเขียนบท 2 ปี และถ่ายทำ 3 ปี
พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยพระบรมวงศานุวงศ์ ทอดพระเนตรภาพยนตร์ "สุริโยไท" รอบปฐมทัศน์ ณ ศาลาเฉลิมกรุง เมื่อวันที่ 12 สิงหาคม พ.ศ. 2544 อีกสามวันต่อมาได้มีการฉายรอบสื่อมวลชน ณ โรงภาพยนตร์เอสเอฟ ซีเนม่า เดอะมอลล์ บางกะปิ
สุริโยไทเข้าฉายจริงเมื่อวันที่ 17 สิงหาคม ปีเดียวกัน ซึ่งในวันแรกนั้นมีผู้มารอชมเป็นจำนวนมาก โรงภาพยนตร์บางแห่งมีการรอต่อแถวซื้อบัตรนานกว่าหนึ่งชั่วโมง อีกทั้งยังมีการฉายในระบบไอแมกซ์ด้วย ภาพยนตร์ได้รับความนิยมอย่างถล่มทลายและเป็นที่กล่าวขานอย่างมาก โดยได้รับคำวิจารณ์ว่าสร้างได้อย่างละเอียดละไม ใส่ใจในทุกรายละเอียด โดยเฉพาะเครื่องแต่งกาย ทรงผมและฉากประกอบ แต่ก็ได้รับคำวิจารณ์จากชาวต่างชาติว่า เนื้อหามีรายละเอียดซับซ้อนเกินไปเนื่องจากมีตัวละครมาก และดำเนินเรื่องอย่างล่าช้า อีกทั้งในตอนจบก็ไม่มีไคลแม็กซ์ ถึงแม้ว่าบทภาพยนตร์จะเข้มข้นด้วยเป็นเรื่องของการแย่งชิงอำนาจในราชบัลลังก์เหมือนบทละครของเช็คสเปียร์ก็ตาม
สุริโยไทเป็นหนึ่งในสิบอันดับภาพยนตร์ไทยที่ทำเงินสูงสุด ในเขตกรุงเทพมหานคร ปริมณฑล และจังหวัดเชียงใหม่ ด้วยรายได้ 324.5 ล้านบาท ในกรุงเทพฯ ปริมณฑลและจังหวัดเชียงใหม่ และรายได้รวมทั้งประเทศ 550 ล้านบาท
ดูเพิ่ม

ตำนานสมเด็จพระนเรศวรมหาราช
แหล่งข้อมูลอื่น

สถานีย่อยประเทศไทย
สถานีย่อยภาพยนตร์
บทวิจารณ์และชมภาพยนตร์ตัวอย่าง เก็บถาวร 2007-09-26 ที่ เวย์แบ็กแมชชีน
ฟังเพลงประกอบภาพยนตร์
สุริโยไท ที่ สยามโซน.คอม
| ด ค กผลงานโดย หม่อมเจ้าชาตรีเฉลิม ยุคล |
| --- | --- | --- |
| กำกับภาพยนตร์ |  มันมากับความมืด (2514)  เขาชื่อกานต์ (2516)  เทพธิดาโรงแรม (2517)  ความรักครั้งสุดท้าย (2517)  ผมไม่อยากเป็นพันโท (2518)  นางแบบมหาภัย (2518)  เทวดาเดินดิน (2519)  รักคุณเข้าแล้ว (2520)  ทองพูน โคกโพ ราษฎรเต็มขั้น (2520)  กาม (2521)  อุกาฟ้าเหลือง (2523)  ถ้าเธอยังมีรัก (2524)  มือปืน (2526)  อิสรภาพของทองพูน โคกโพ (2527)  ครูสมศรี (2529)  คนเลี้ยงช้าง (2533)  น้องเมีย (2533)  มือปืน 2 สาละวิน (2536)  เฮโรอีน (2537)  เสียดาย (2537)  เสียดาย 2 (2539)  กล่อง (2541)  สุริโยไท (2544)  ความรักครั้งสุดท้าย (2546)  ตำนานสมเด็จพระนเรศวรมหาราช (2550–2558) องค์ประกันหงสา  ประกาศอิสรภาพ  ยุทธนาวี  ศึกนันทบุเรง  ยุทธหัตถี  อวสานหงสา  พันท้ายนรสิงห์ (2558–2559)  |  |
| อำนวยการสร้าง |  คืนบาป พรหมพิราม (2546)  โหมโรง (2547)  |  |
ประเทศไทยใน พ.ศ. 2470

เหตุการณ์ที่เกิดขึ้นใน พ.ศ. 2470 (ค.ศ. 1927) ในประเทศไทย เป็นปีที่ 146 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2469 (1 มกราคม - 31 มีนาคม) และ 2470 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระปกเกล้าเจ้าอยู่หัว
ประธานอภิรัฐมนตรีสภา: สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
อธิบดีศาลฎีกา: พระยาจินดาภิรมย์ราชสภาบดี
นครเชียงใหม่: เจ้าแก้วนวรัฐ
นครลำพูน: เจ้าจักรคำขจรศักดิ์
เหตุการณ์

29 มิถุนายน - การให้สัตยบันในสัญญาระหว่างไทยกับฝรั่งเศส กำหนดเส้นเขตแดนตั้งแต่จังหวัดเชียงราย ถึงอุบลราชธานี สัญญาฉบับนี้ไม่ได้ถือร่องน้ำลึกเป็นเส้นเขตแดน ฉะนั้นเกาะทุกเกาะจึงเป็นของอินโดจีน ฝรั่งเศส
27 กรกฎาคม - พระบาทสมเด็จพระปกเกล้าเจ้าอยู่หัว ทรงปรับปรุงสภาป้องกันพระราชอาณาจักร สภาดังกล่าวประกอบด้วยฝ่ายทหารและกระทรวงทบวงการเมืองฝ่ายพลเรือน มีหน้าที่ร่วมกันพิจารณาและวางนโยบายในการป้องกันพระราชอาณาจักร กับพิจารณาเรื่องต่าง ๆ ที่จะต้องขอให้ทรงพระราชทานคำปรึกษา
31 กรกฎาคม
ภาพยนตร์ที่คนไทยสร้างขึ้นเรื่องแรก เรื่อง โชคสองชั้น เริ่มฉายวันนี้
5 ธันวาคม - วันพระบรมราชสมภพ พระบาทสมเด็จพระมหาภูมิพลอดุลยเดชมหาราช บรมนาถบพิตร ณ โรงพยาบาลเมาท์ออเบิร์น เมืองเคมบริดจ์ มลรัฐแมสซาชูเสท สหรัฐอเมริกา
วันเกิด > เมษายน

5 เมษายน - ธานินทร์ กรัยวิเชียร อดีตองคมนตรี อดีตนายกรัฐมนตรี (ถึงแก่อสัญกรรม 23 กุมภาพันธ์ พ.ศ. 2568)
7 เมษายน - ประพันธ์ ธูปะเตมีย์ ทหาร (ถึงแก่อนิจกรรม 3 ธันวาคม พ.ศ. 2562)
วันเกิด > พฤษภาคม

3 พฤษภาคม - ขุนทอง ภูผิวเดือน นักการเมือง (ถึงแก่อนิจกรรม 7 สิงหาคม พ.ศ. 2538)
วันเกิด > มิถุนายน

12 มิถุนายน - ชินวุธ สุนทรสีมะ นักการเมือง (ถึงแก่อนิจกรรม 22 พฤษภาคม พ.ศ. 2557)
26 มิถุนายน - สมเด็จพระอริยวงศาคตญาณ (อัมพร อมฺพโร)
วันเกิด > กรกฎาคม

16 กรกฎาคม - พงส์ สารสิน อดีตรองนายกรัฐมนตรี (ถึงแก่อนิจกรรม 3 กุมภาพันธ์ พ.ศ. 2564)
22 กรกฎาคม - สำราญ เกิดผล ศิลปินแห่งชาติ (ถึงแก่กรรม 1 ตุลาคม พ.ศ. 2560)
วันเกิด > สิงหาคม

11 สิงหาคม - ประสงค์ สุ่นศิริ นักการเมือง
วันเกิด > ตุลาคม

11 ตุลาคม - อาจินต์ ปัญจพรรค์ ศิลปินแห่งชาติ (ถึงแก่กรรม 17 พฤศจิกายน พ.ศ. 2561)
วันเกิด > พฤศจิกายน

26 พฤศจิกายน - หม่อมเจ้านรรยราช สวัสดิวัตน์ (สิ้นชีพิตักษัย 23 พฤษภาคม พ.ศ. 2546)
27 พฤศจิกายน - สัมพันธ์ พันธุ์มณี ศิลปินแห่งชาติ (ถึงแก่กรรม 6 มิถุนายน พ.ศ. 2552)
29 พฤศจิกายน - ประมวล สภาวสุ อดีตรองนายกรัฐมนตรี (ถึงแก่อนิจกรรม 27 มกราคม พ.ศ. 2545)
วันเกิด > ธันวาคม

5 ธันวาคม - พระบาทสมเด็จพระมหาภูมิพลอดุลยเดชมหาราช บรมนาถบพิตร (สวรรคต 13 ตุลาคม พ.ศ. 2559)
18 ธันวาคม - ชาญชัย ลี้ถาวร นักการเมือง (ถึงแก่อนิจกรรม 22 เมษายน พ.ศ. 2565)
30 ธันวาคม - วันชัย จิราธิวัฒน์ นักธุรกิจ (ถึงแก่กรรม 15 กันยายน พ.ศ. 2555)
วันถึงแก่กรรม > พฤษภาคม

18 พฤษภาคม - พระราชวรวงศ์เธอ กรมหมื่นกวีพจน์สุปรีชา (ประสูติ 25 กันยายน พ.ศ. 2414)
วันถึงแก่กรรม > กรกฎาคม

9 กรกฎาคม - สมเด็จพระปิตุจฉาเจ้า สุขุมาลมารศรี พระอัครราชเทวี (ประสูติ 10 พฤษภาคม พ.ศ. 2404)
ชเวปยีนญีดอ

ซ้าย (รูปหุ่นสองพี่น้องชเวปยีน กับ เมวูนนะ มารดา) ขวา (รูป ชเวปยีนญีดอ)
ชเวปยีนญีดอ (พม่า: ရွှေဖျင်းညီတော်, ออกเสียง: [ʃwèbjɪ́ɰ̃ ɲìdɔ̀]) เรียกอีกชื่อว่า ชเวปยีนเง (ရွှေဖျင်းငယ်, ออกเสียง: [ʃwèbjɪ́ɰ̃ ŋɛ̀]) หรือ มี่นเล่ (မင်းလေး, ออกเสียง: [mɪ́ɰ̃ lé]) เป็นหนึ่งในนะหลวง 37 ตนของพม่า
ตำนาน

พวกเขาเป็นที่รู้จักในนาม ชเวปยีนยีนอง หรือ ตองปะโยนมี่นยีนอง (เจ้าพี่น้อง) เขาและพี่ชายของเขา ชเวปยีนนองดอ เป็นบุตรชายของบยะตะ ผู้ส่งสารของราชวงศ์ กับ เมวูนนะ รากษส (ဘီလူး) ที่กินดอกไม้จากเขาโปะป้า ในรัชสมัยของพระเจ้าอโนรธามังช่อแห่งพุกาม พวกเขาถูกประหารเพราะละเลยหน้าที่ในการจัดเตรียมอิฐคนละก้อน ทำให้เจดีย์ตองปะโยนซึ่งสร้างโดยพระเจ้าอโนรธามีช่องว่าง หลังจากเสียชีวิตสองพี่น้องก็กลายเป็นวิญญาณและปรากฏตัวต่อหน้าพระเจ้าอโนรธาเพื่อขอครอบครองดินแดน เพื่อตอบรับคำวิงวอนของพวกเขา พระเจ้าอโนรธาจึงมอบตองปะโยนให้พวกเขาครอบครอง เมวูนนะสิ้นชีวิตเพราะใจแตกสลายหลังจากที่ บยะตะ  ถูกสังหาร และต่อมาลูกชายของพวกเขาถูกพาตัวไปตามคำสั่งของกษัตริย์ เธอได้กลายเป็นนะที่รู้จักกันในชื่อ โปะป้าแมดอ (เจ้าแม่เขาโปะป้า)
ชเวปยีนญีดอเริ่มหลงรัก มะชเวอู ซึ่งเป็นสาวสวยและมักมาเยี่ยมหมู่บ้านของเธอ เขาขอแต่งงานแต่เธอปฏิเสธ ทำให้ชเวปยีนญีดอเก็บซ่อนความเคียดแค้น หลังการประหารชีวิต พี่น้องชเวปยีนก็ได้กลายมาเป็นนะ ความโหยหามะชเวอูของชเวปยีนญีดอยังคงอยู่แม้กระทั่งในโลกของวิญญาณ ต่อมาเมื่อ โกยีนมอง สามีของมะชเวอู เดินทางล่องแพไปยังพื้นที่แมซาตอนบน ชเวปยีนญีดอก็มาสารภาพรักกับเธออีกครั้ง อย่างไรก็ตามเมื่อเธอไม่ตอบรับ เขาจึงสั่งให้เสือภูเขาของตนสังหารเธอ และเธอได้กลายมาเป็นนะหลังการเสียชีวิตอย่างโหดร้าย ความเป็นศัตรูยังคงดำรงอยู่แม้พวกเขาจะกลายเป็นวิญญาณ ในช่วงเทศกาลตองปะโยนเมื่อรูปปั้นของพี่น้องชเวปยีนถูกนำลงแม่น้ำเพื่อประกอบพิธีสรงน้ำหลวง รูปปั้นเหล่านั้นจะผ่านถนนข้างศาลเจ้าของมะชเวอู ดังนั้นผู้ดูแลศาลเจ้าจะต้องคลุมรูปปั้นไว้ เชื่อกันว่าหากศาลเจ้ามะชเวอูไม่ได้คลุมด้วยผ้าคลุมยาว รูปปั้นมะชเวอูจะหันออกไปทางอื่นโดยอัตโนมัติ
รูปลักษณ์ของนะแสดงเป็นท่านั่งบนแท่น ชันเข่าขึ้นข้างหนึ่ง ถือดาบไว้บนไหล่ด้วยท่าทางผึ่งผาย ผู้ที่บูชานะกลุ่มนี้จะหลีกเลี่ยงการบริโภคเนื้อหมู เนื่องจากเชื่อกันว่าบยะตะ บิดาของสองพี่น้องเป็นชาวมุสลิมอินเดีย
เทศกาลนะที่ใหญ่ที่สุดในพม่าคือเทศกาลตองปะโยน ซึ่งจัดขึ้นเป็นประจำทุกปีเป็นเวลา 6 วันในหมู่บ้านตองปะโยนใกล้กับมัณฑะเลย์ เทศกาลนี้จัดขึ้นเพื่อรำลึกถึงพี่น้องตระกูลชเวปยีน ผู้มาสักการะในเทศกาลนับพันคนรวมตัวกันเพื่อร่วมเต้นรำกับร่างทรง เพลิดเพลินกับอาหารว่างริมถนน และซื้อของที่ระลึก
มิสยูนิเวิร์สลาว

| --- | --- |
ก่อตั้ง: ค.ศ. 2017
ประเภท: การประกวดนางงาม
สํานักงานใหญ่: เวียงจันทน์
ที่ตั้ง:  ลาว
สมาชิก  : นางงามจักรวาล
ภาษาทางการ : ลาว
ผู้อำนวยการประกวด: หงคำ สุวันนะวง
บุคลากรหลัก: หงคำ สุวันนะวง (TV Lao HD)
เว็บไซต์: missuniverselaos.com
มิสยูนิเวิร์สลาว (อังกฤษ: Miss Universe Laos; ลาว: ມີສຢູນີເວີຣສລາວ, ມີສຢູນິເວີຣສລາວ) เป็นการประกวดนางงามระดับประเทศของประเทศลาว จัดขึ้นเป็นครั้งแรกเมื่อปี ค.ศ. 2017 ปัจจุบันดำเนินการจัดประกวดโดยบริษัท มิสลาว จำกัด (Miss Lao Co., Ltd.) ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดนางงามจักรวาล
รายชื่อผู้ได้รับตำแหน่ง

| ปี | ผู้ดำรงตำแหน่ง> ภาษาไทย | ผู้ดำรงตำแหน่ง> ภาษาลาว | ผู้ดำรงตำแหน่ง> ภาษาอังกฤษ | แขวง | สถานที่จัดประกวด | จำนวนผู้เข้าประกวด |
| --- | --- | --- | --- | --- | --- | --- |
| 2024 | พิลันยา ทิบพมวง | ພິຣັນຍາ ທິບພົມວົງ | Phiranya Thipphomvong | แขวงหัวพัน | หอประชุมเซนต์ฟีลา | 18 |
| 2023 | ไพมะนี ลาดสะบันเทา | ໄພມະນີ ລາດສະບັນເທົາ | Phaimany Lathsabanthao | แขวงพงสาลี | ศูนย์การประชุมแห่งชาติลาว | 15 |
| 2022 | ป่าเย้งซา ล่อ | ນາງ ປ່າເຢັ້ງຊາ ລໍ່ | Payengxa Lor | นครหลวงเวียงจันทน์ | โรงแรมคราวน์ พลาซา เวียงจันทน์ | 20 |
| 2021 | ต้นคำ พอนจันเฮือง | ຕົ້ນຄຳ ພົນຈັນເຮືອງ | Tonkham Phonchanhueang | นครหลวงเวียงจันทน์ | โรงแรมคราวน์ พลาซา เวียงจันทน์ | 16 |
| 2019 | วิจิดตา พอนวิไล | ວິຈິດຕາ ພອນວິໄລ | Vichitta Phonevilay | แขวงบอลิคำไซ | โรงแรมแลนด์มาร์ค แม่โขง ริเวอร์ไซด์ | 30 |
| 2017 | สุพาพอน สมวิจิด | ສຸພາພອນ ສົມວິຈິດ | Souphaphone Somvichith | แขวงบอลิคำไซ | ศูนย์การประชุมแห่งชาติลาว | 10 |
รายชื่อผู้ได้รับตำแหน่ง > เรียงลำดับแขวงของผู้ชนะ

| แขวง | จำนวน | ปีที่ชนะ |
| --- | --- | --- |
| เวียงจันทน์ | 2 | 2021, 2022 |
| แขวงหัวพัน | 1 | 2024 |
| แขวงพงสาลี | 1 | 2023 |
| แขวงบอลิคำไซ | 1 | 2019 |
| แขวงจำปาศักดิ์ | 1 | 2017 |
รายชื่อผู้ได้รับตำแหน่ง > รองชนะเลิศ

| ปี | รองอันดับ 1 | รองอันดับ 2 | รองอันดับ 3 | รองอันดับ 4 |
| --- | --- | --- | --- | --- |
| 2024 | สุกทิดา ปะเสีด | พุดทะสอน พิมมะไกสอน | ไม่มีการประกาศ | ไม่มีการประกาศ |
| 2023 | พิลันยา ทิบพมวง | พาวีนา มูนวงสา | ไม่มีการประกาศ | ไม่มีการประกาศ |
| 2022 | ไพมะนี ลาดสะบันเทา | ลัดตะนา หมั้นวิไล | ไม่มีการประกาศ | ไม่มีการประกาศ |
| 2021 | มะนิดา แหน้นฮองมาลา | วานิพอน พูมิไซ | ไม่มีการประกาศ | ไม่มีการประกาศ |
| 2019 | ไผ่ทิดา โพทิสาน | ลัดตะนา หมั้นวิไล | ไม่มีการประกาศ | ไม่มีการประกาศ |
| 2017 | ออนอะนง หอมสมบัด | วาลิสะลา ตั้งสุวัน | สุกสะหวัน หลวงลาด | มาลิสา สีดาจัน |
ตัวแทนในการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ตัวแทนในการประกวดระดับนานาชาติ > นางงามจักรวาล

| 0 | 1 | 2 | 3 | 4 |
| --- | --- | --- | --- | --- |
| ปี | ผู้ดำรงตำแหน่ง | แขวง | ตำแหน่งในการประกวด  | รางวัลพิเศษ |
|  2024 | พิลันยา ทิบพมวง | แขวงหัวพัน | ไม่ผ่านเข้ารอบ |  |
|  2023 | ไพมะนี ลาดสะบันเทา | เวียงจันทน์ | ไม่ผ่านเข้ารอบ |  |
|  2022 | ป่าเย้งซา ล่อ | เวียงจันทน์ | เข้ารอบ 16 คนสุดท้าย | Fan Vote Winner |
|  2021 | ต้นคำ พอนจันเฮือง | เวียงจันทน์ | ไม่ผ่านเข้ารอบ |  |
|  2020 | คริสติน่า ลาซะสิมมา | เวียงจันทน์ | ไม่ผ่านเข้ารอบ |  |
|  2019 | วิจิดตา พอนวิไล | บอลิคำไซ | ไม่ผ่านเข้ารอบ |  |
|  2018 | ออนอะนง หอมสมบัด | เวียงจันทน์ | ไม่ผ่านเข้ารอบ | ชุดประจำชาติยอดเยี่ยม |
|  2017 | สุพาพอน สมวิจิด | นครหลวงเวียงจันทน์ | ไม่ผ่านเข้ารอบ |  |
ผลงานการประกวดระดับนานาชาติในอดีต

สัญลักษณ์สี
ชนะเลิศ
รองชนะเลิศ
เข้ารอบสุดท้าย
ผลงานการประกวดระดับนานาชาติในอดีต > มิสเวิลด์

| 0 | 1 | 2 | 3 | 4 |
| --- | --- | --- | --- | --- |
| ปี | ผู้ดำรงตำแหน่ง | แขวง | ตำแหน่งในการประกวด  | รางวัลพิเศษ |
|  2017 | ต้นคำ พอนจันเฮือง | เวียงจันทน์ | ไม่ผ่านเข้ารอบ |  |